פירוש נוסף ערך זה עוסק בקבוצת כדוריד. אם התכוונתם למועדון כדורגל, ראו מכבי פתח תקווה (כדורגל).

**מועדון הכדוריד מכבי אבשלום פתח תקווה** הוא אחד ממארג מועדוני הספורט של אגודת מכבי בעיר פתח תקוה, מענפי ספורט שונים, שנקראים על שמו של אבשלום גיסין, ספורטאי למופת, אשר היה קצין יהודי בצבא הטורקי ומראשוני מגיני פתח תקווה, אשר נרצח בגיל 26 במאורעות תרפ"א (1921). 

קבוצת הבוגרים של המועדון היא מהוותיקות בליגת הכדוריד הישראלי, זכתה ב-3 אליפויות, בשני גביעי מדינה ובשלושה גביעי ברנר. 

קבוצות המועדון משחקות בתלבושת שחור-ורוד או כחול-לבן.
אולמות הבית הם אמסטרדם ארנה וגולדה 
סמל המועדון הוא הקרנף

המנהל המקצועי - ולדימיר אסטיקוב

המנהל האדמיניסטרטיבי - ארז ארבל

מנהל ביה"ס לכדוריד - ניב זוארץ

היסטוריה
--------

המועדון הוקם בשנות ה-60 ושלב הראשון היה מיועד לקבוצות גברים בלבד. בקבוצת הבוגרים שיחקו בין הייתר- אבי פוזניאק, אבי פסקל פבלו שטמפטר, מוטקה וגנר ושאולי פלדשטיין. את הקבוצה אימן ברוך חפץ. בעונת 1968/1969 הקבוצה ירדה לליגת המשנה. בשנת 1973 מיד לאחר מלחמת יום כיפור התאחד המועדון עם מכבי רמת גן לה לא היה מגרש ביתי. הקבוצה המאוחדת הודרכה על ידי משה לגיל, בניהולו של שייקה אלון, והורכבה משחקנים צעירים, בין הייתר זאב זילברברג, רפי קוט, בני פאר, דני הופמן קובי הרלינג, זאב פשיחצקי רון פלוטניק אליהם הצטרפו בוגרי מחלקת הנוער, מחזיקי גביע המדינה (המאמן - קובי הרלינג) שלמה מנדל, דני צ'יליבון, דודו צוגנהפט ואיציק לוי שהשלימו תלכיד מצוין שהוליך את הקבוצה לזכייה ראשונה והיסטורית בגביע המדינה בעונת 1976/1977. גם בעונות הבאות המשיכה הקבוצה בתנופה וזכתה באליפות המדינה בעונות 1977/1978, 1979/1980 ו-1980/1981; כמו כן זכתה בגביע נוסף בעונת 1980/1981 בה הודרכה על ידי יעקב סנדלר. בשנים אלה כיכבו בשורותיה השוערים דני הופמן ואהרון שולמן, זיו זילברברג, רפי קוט, קובי הרלינג, זיגי פריקמן, שמעון אלברמן, גורג' בלנסקו, שלמה מנדל, רון פלוטניק, דני ציליבון, דודו צוגנהפט, לאון גולן איציק לוי כאשר המנהלים המיתולגים היו יוסי שרון וזאב שול.

לאחר עונות מוצלחות אלה ירדה הקבוצה אל הליגה השנייה, בין היתר בשל בעיות כספיות. היא הצליחה לעלות חזרה לליגה הראשונה לאחר עונה אחת בליגה השנייה בשנת 1984. בעונת 1985/1986 דורגה הקבוצה במקום השלישי ואף שיחקה בגביע אירופה באיטליה. בעונת 1993/1994 הקבוצה הגיעה שוב לגביע אירופה כשבשורותיה מככב שוער נבחרת רומניה ג'רביה ובסגל ניסים בכר איתי זיו שמעון קביליו, גיל סגל גיל שקד ואמיר דרוקר. בשל בעיות כספיות חוזרות ונשנות התבצע בשנת 1997 איחוד מועדונים עם קבוצת הכדוריד של הפועל פתח תקווה. לקבוצה החדשה קראו **עירוני פתח תקווה** וכיכב בה בשנתה הראשונה השחקן הזר מבולגריה ולדימיר אסטיקוב, בעונתו הראשונה בישראל, ומי שמשמש כיום בתפקיד המנהל המקצועי של מחלקת הנוער ומוביל יחד עם ארז ארבל, מוותיקי האגודה את תהליך השינוי בשנים האחרונות.

הקבוצה המאוחדת שיחקה בליגת העל במשך כ-12 שנים. האיחוד פורק בשנת 2009. אוהדי הפועל הקימו את קבוצתם מחדש בליגה הארצית, ו"עירוני" חזרה להיות "מכבי". הקבוצה ששיחקה בליגה הראשונה נשרה בתום עונת 2010/11 לליגה השנייה.

במשך שנים רבות המועדון נוהל על ידי - משה רוזמן, מומו טורקניץ, רפי כלף וחיים טמפלהוף, כשברקע, לאורך כל השנים- התמיכה הגדולה של הוועד למען מכבי בפתח תקוה, בראשותם של גדי נדל וטורקניץ'- האיש של המועדון במרכז מכבי ישראל. 

החל משנת 2012 הקבוצה התבססה על שחקני בית צעירים, הבולטים ביניהם: נירן חייק, דודי בן חיים, רועי רחמים, אורן רוזמן, צח דוד, דוד רוזנפלד, מעוז אסולין, דן אשבל, האחים- עמית ועומרי גולדנברג, רון שטריקמן, מושיקו סעד, השוער המיתולוגי צחי מיכליס, מאור ליסיצ'ה, ברק משה וברק חודדוב.

בשנים 2017, 2018, 2022 הקבוצה זכתה בשלושה גביעי ברנר. 

בעשור האחרון אימנו אותה- בני אינגל, אסף לוי, וולדימיר אסטיקוב.

בשנת 2018 הנהלת המועדון צירפה לשורותיה את קפטן קבוצת הבוגרים יותם אלעזרה, שמשמש כיום כיו"ר ההנהלה, ובמקביל חבר בהנהלת איגוד הכדוריד. אלעזרה מנהל את המועדון יחד עם צחי מיכליס, כשברקע כל העת התמיכה של הוועד למען מכבי בפ"ת. 

מחלקת הנוער של המועדון צומחת בהתאם לתוכניות העבודה ובמיוחד בלטו בעונת 2022-23 הישגי קבוצת הנערות, שזכו בדאבל (אלופת המדינה ומחזיקת הגביע), ובנוסף קבוצת ילדות ח' שזכתה באליפות ישראל.

בית הספר לכדוריד של המועדון בניהולו של ניב זוארץ זלג בעונת 2019 גם לעיר השכנה ראש העין, צמח וממשיך לגדול, והוא מנהל פעילויות משותפות לשתי הערים. 
בתום עונת 2022-23, לאחר שש שנים של כמעט, 

קבוצת הבוגרים עלתה בתום עונת 2022-23 לליגה הראשונה בישראל, לאחר בצורת ארוכת שנים. הנהלת המועדון החליטה שלא לממש את זכות עליית הליגה והקבוצה תשחק גם בעונת 2023-24 בליגה הלאומית.

סגל קבוצת הבוגרות לעונת 2023/2024
---------------------------------

מעודכן ל־14 ביולי 2023:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 77 | ישראלישראל | מקשרת | ניקול פדלון  |
| 3 | ישראלישראל | פינה | נטע כהן  |
| 6 | ישראלישראל | פינה | דניאל חן  |
| 7 | ישראלישראל | מרכזת | שירה וובר  |
| 8 | ישראלישראל | פינה | שובל טוויטו  |
| 9 | ישראלישראל | פיבוט | ליזה קוזמינה  |
| 10 | ישראלישראל | פינה | ראובן אפיק  |
| 11 | סרביהסרביה | מקשרת | ילנה בולטוביץ'  |
| 12 | ישראלישראל | פיבוט | ירדן דניאל  |
| 15 | ישראלישראל | פיבוט | קרן לרנר  |

 |  | 

| מס' |  | עמדה | שם |
| --- | --- | --- | --- |
| 16 | ישראלישראל | שוערת | שני סבו  |
| 17 | ישראלישראל | מקשרת | עדי לבון  |
| 18 | ישראלישראל | פינה | שיר בן ציון  |
| 19 | אוקראינהאוקראינה | מקשרת | ויקטוריה רומאק  |
| 20 | ישראלישראל | פינה | רוני שוחט  |
| 21 | ישראלישראל | מרכזת | נויה אופיר  |
| 25 | ישראלישראל | פינה | דור מחלב  |
| 80 | ישראלישראל | פינה | יהלי אברהם  |
| 99 | ישראלישראל | שוערת | ליאור לנג  |

 |

### צוות מקצועי וארגוני

* **מאמן ראשי:** ייבגני (ג'וני) אולייניק
* **מנהל קבוצה:** יריב מיכליס
* **מנהל מקצועי:** ולדימיר אסטיקוב

סגל קבוצת הבוגרים לעונת 2023/2024
---------------------------------

מעודכן ל־14 ביולי 2023:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ישראלישראל | שוער | ברק חודדוב  |
| 3 | ישראלישראל | פינה | עמית ברויאר  |
| 4 | ישראלישראל | מקשר | אורי פיצי גואטה  |
| 7 | ישראלישראל | פינה | אייל אשואל  |
| 8 | ישראלישראל | מקשר | ירדן פרנקו  |
| 11 | ישראלישראל | מרכז | יובל שגב  |
| 13 | ישראלישראל | מקשר | דיוויד פנחסי  |
| 18 | ישראלישראל | פינה | ברק משה  |

 |  | 

| מס' |  | עמדה | שם |
| --- | --- | --- | --- |
| 21 | ישראלישראל | מקשר | דוד מינץ  |
| 23 | ישראלישראל | פינה | ניב מיכליס  |
| 35 | ישראלישראל | פיבוט | אור פרטוש  |
| 45 | ישראלישראל | מרכז | שלו אלימלך  |
| 66 | ישראלישראל | פינה | יובל רוחם  |
| 69 | ישראלישראל | מקשר | מישה זלנצוב  |
| 77 | ישראלישראל | פינה | יובל שמש  |
| 99 | סרביהסרביה | שוער | מלדן ינקוביץ'  |

 |

### צוות מקצועי וארגוני

* **מאמן ראשי:** ליאל כהן
* **מנהל קבוצה:** יריב ירושלמי
* **מנהל מקצועי:** ולדימיר אסטיקוב

תארים
-----

* **אליפויות (3):**

1977/1978, 1979/1980, 1980/1981
* **גביע המדינה :**
	+ **זכייה (2)**: 1976/1977, 1980/1981
	+ סגנית (2): 1975/1976, 1981/1982

### מאמנים בעבר

* ברוך חפץ (משנת ההקמה - 1972)
* משה לגיל (1972 - 1979)
* קובי הרלינג (1984 - 1988); (1994 - 1992 )

קישורים חיצוניים
----------------

* אתר האינטרנט הרשמי של מכבי פתח תקווה